วันนี้มีนัด Wongnai Meeting: Top user ที่ร้านพิซซ่าสุดชิคๆ มาได้ง่ายๆ อยู่บริเวณ Fith averne(เลยกาดรวมโชคมานิดเดียว ยูเทิร์นกลับไปฝั่งตรงข้ามกับปั๊มปตท.) หน้าร้านจะมีป้าย CHEF ตัวใหญ่ๆติดอยู่ ที่จอดรถก็มีเยอะเลยย ตัวร้านก็ไม่ใหญ่มาก มีให้บริการ 2 ชั้น ที่ชั้นล่างมีเคาท์เตอร์ทำพิซซ่าให้เห็นกันจะๆเลย  วันนี้Wongnai ยึดพื้นที่ชั้นบนเลยค่ะ ส่วนเมนูทางร้านก็มีดาวเด่นคือพิซซ่า อื่นๆก็จะเป็นพวกสลัด พาสต้า เป็นต้น มารีวิวอาหารดีกว่า
- สลัด: มีทั้งสลัดทูน่า, สลัดแซลมอน(สโมคแซลมอน), The Chef Salad(เนื้อ+ไข่ดาวน้ำ) โดยรวมผักกรอบสดดี แต่อาจจะขาดน้ำสลัดไปหน่อย ทำให้ออกจืดๆอ่าค่ะ
- พิซซ่า: มีทั้งหน้าทูน่า, The Chef(มีเนื้อสไลด์โปะอยู่น่าทานมาก), Pacific(เครื่องทะเลจุใจ น่าทานสุดๆๆ) ได้ลองชิมพิซซ่าทูน่าไป แป้งบางกรอบดีค่ะ รสซอสก็กลมกล่อม อร่อยค่ะ
- พาสต้า: มีทั้งครีมแซลมอน, ครีมหอยแมลงภู่, ซุปเนื้อ ได้ทานครีมแซลมอนไปค่ะ รสชาติกลมกล่อมดี รสไม่จัดมาก หอมครีมแซลมอน
- Shepherd’s Pie: เห็นว่าเป็นเมนูใหม่ เป็นเนื้อออสเตรเลียสับผัด ท็อปด้วยมันบดและชีส ส่วนตัวคิดว่าเลี่ยนไปหน่อย คือน้ำมันออกมาเยอะมาก แตตัวไส้พายกับมันบดอร่อย กลมกล่อมมากค่ะ
- Steak: เป็นเนื้อจากออสเตรเลียค่ะ เสิร์ฟพร้อมซอสBBQ มันบด/เฟรนชฟราย ซอสอร่อยค่ะ ตัวเนื้อก็แน่นมากๆ
- ของหวานเป็น Chocolate molten cake ก็คือช็อกโกแลตลาวานี่เองค่ะ เนื้อเค้กนุ่มดีค่ะ รสเข้มมากแต่จะออกหวานไปหน่อย มีกลิ่นคล้ายโอวัลตินมากเลยค่ะ ทานคู่กับสตรอเบอร์รี่เปรี้ยวหวานช่วยเพิ่มรสชาติขึ้นค่ะ
โดยรวมรสชาติโอเคค่ะ ราคาไม่แพงมาก บรรยากาศดี พนักงานต้อนรับดีมากเลยค่ะ